11. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 81454 της 12/26 Ιουλ. 1988 (ΦΕΚ Β΄ 521) Σύσταση και λειτουργία Επαγγελματικής Σχολής Δασοφυλάκων. Έχοντας υπόψη: 1.Τις διατάξεις του άρθρ. 18 του Νόμ. 1790/88 «Οργάνωση και Λειτουργία Οργανισμού Ελληνικών Γεωργικών Ασφαλίσεων και άλλες διατάξεις» καθώς και την 290284/27.6.88 (ΦΕΚ 459/Β/5.7.88) απόφασή μας με την οποία τέθηκαν σε ισχύ διατάξεις του νόμου αυτού. 2.Τις διατάξεις του άρθρ. 300 του Ν.Δ. 86/89 «περί Δασικού Κώδικος». 3.Την ανάγκη προετοιμασίας και κατάρτισης Δασοφυλάκων για την προστασία των δασών και δασικών εκτάσεων της Χώρας σε συνδυασμό με τους κανονισμούς προστασίας των δασών από τις πυρκαϊές κ.λ.π. της Ε.Ο.Κ. 4.Τη φύση της εργασίας του Δασοφύλακα (ορεινές και απομακρυσμένες περιοχές κ.λ.π.), αποφασίζουμε: 1.Συστήνουμε και θέτουμε σε λειτουργία Την Επαγγελματική Σχολή Δασοφυλάκων Καρπενησίου, με έδρα την πόλη του Καρπενησίου του Νομού Ευρυτανίας. 2.Ως υποψήφιοι μαθητές θα γίνονται δεκτοί Έλληνες πολίτες ηλικίας μέχρι και 28 ετών, αρτιμελείς και υγιείς και για τους οποίους δεν υπάρχει κώλυμα διορισμού στο δημόσιο ή καταδίκη για αδικήματα σύμφωνα με το άρθρ. 22 του Π.Δ. 611/77. Οι υποψήφιοι πρέπει να είναι απόφοιτοι Λυκείου ή Εξαταξίου Γυμνασίου με διαγωγή κοσμιωτάτη και να έχουν ύψος (ανάστημα) 1,60 μ. και άνω. 3.Η επιλογή για την εισαγωγή στη Σχολή θα γίνεται από επιτροπή, που συγκροτείται με απόφασή μας, με βάση: α)Τις γραμματικές γνώσεις των υποψηφίων (βαθμό απολυτηρίου). β)Την απασχόλησή τους σε δασοπονικές δραστηριότητες (Δασεργάτες, ρητινοσυλλέκτες, μέλη ή τέκνα μελών δασικών συνεταιρισμών, δασοπυροσβέστες κ.λ.π.). γ)Κοινωνικά κριτήρια (οικογενειακή κατάσταση, μόνιμοι κάτοικοι ορεινών περιοχών). 4.Η διάρκεια φοίτησης στην Επαγγελματική Σχολή Δασοφυλάκων καθορίζεται σε (3) μήνες. Μετά το διορισμό και την ανάληψη υπηρεσίας οι Δασοφύλακες θα παρακολουθήσουν ειδικό πρόγραμμα πρακτικής άσκησης διάρκειας μέχρι (3) μηνών. 5.«Σ’ αυτούς που θα εισαχθούν στη Σχολή δύναται να παρέχεται κατά το χρόνο φοίτησης δωρεάν διαμονή και διατροφή ή σχετική αποζημίωση η οποία ορίζεται σε 50.000 δραχ. και θα δίνεται στο τέλος της εκπαίδευσης σε όσους τελειώσουν τη φοίτηση κανονικά (δε διακόψουν)». Η παρ. 5 αντικαταστάθηκε ως άνω από την παρ. 1 της 87608/22-23 Σεπτ. 1988 (ΦΕΚ Β΄ 706) απόφασης Υπ. Γεωργίας, η οποία κυρώθηκε και απόκτησε ισχύ νόμου από τότε που εκδόθηκε με την παρ. 10 άρθρ. 40 Νόμ. 1845/25-26 Απρ. 1989 (ΦΕΚ Α΄ 102) κατωτ. αριθ. 12. 6.Ο Προϊστάμενος της Σχολής ορίζεται με απόφαση του Υπουργού Γεωργίας. Ο Προϊστάμενος της Σχολής σε συνεργασία με την αρμόδια Δ/νση του Υπουργείου και το διδακτικό προσωπικό θα συντάσσει το ωρολόγιο πρόγραμμα λειτουργίας της Σχολής. 7.Το διδακτικό προσωπικό της Σχολής (Δασολόγοι - Τεχνολόγοι Δασοπονίας) θα ορισθεί, ύστερα από πρόταση του προϊσταμένου της Σχολής, με απόφαση του Νομάρχη Ευρυτανίας για τους υπηρετούντες στο νομό υπαλλήλους ή με έγκριση του Γενικού Γραμματέα του Υπ. Γεωργίας για τους δασικούς Υπαλλήλους που υπηρετούν στην Κ.Υ., των Ι.Δ.Ε. και τις άλλες δασικές υπηρεσίες της χώρας. «Στο διδακτικό προσωπικό της Σχολής καταβάλλεται αποζημίωση (επίδομα) που ορίζεται σε 1.200 δρχ. για κάθε ώρα θεωρητικής διδασκαλίας ή πρακτικής άσκησης». Η παρ. 7 συμπληρώθηκε ως άνω με το μέσα στα « » εδάφιο από την παρ. 2 της 87608/22-23 Σεπτ. 1988 (ΦΕΚ Β΄ 706) απόφ. Υπ. Γεωργίας, η οποία κυρώθηκε και απόκτησε ισχύ νόμου από τότε που εκδόθηκε με την παρ. 10 άρθρ. 40 Νόμ. 1845/25-26 Απρ. 1989 (ΦΕΚ Α΄ 102), κατωτ. αριθ. 12. 8.Διδακτέα μαθήματα ορίζονται τα εξής: α.Δασική Νομοθεσία (Δασικοί Νόμοι, Δ/τα, Εγκύκλιοι, κ.λ.π. Εφαρμογή στην Πράξη). β.Στοιχεία Δασικής Βοτανικής (Κυριώτερα δασοπονικά είδη, δενδρώδης, θαμνώδης και ποώδης βλάστηση αναγνώρισή της στην πράξη κ.λ.π.). γ.Στοιχεία Δασοπονικής (Δάσος, δασική έκταση, καλλιέργεια δασών, φυσική αναγέννηση κ.λ.π.). δ.Υλωρική (προστασία δασών δασικών εκτάσεων, προληπτικά και κατασταλτικά μέτρα κατά της πυρκαγιάς, των σπουδαιοτέρων ασθενειών και των καταλήψεων δασών και δασικών εκτάσεων). (Αντί για τη σελ. 520,07) Σελ. 520,07(α) Τεύχος 1Α-11-1 Σελ. 51 Δασικό Προσωπικό 17.Ζ.γ.11 ε.Στοιχεία διαχείρισης και εκμετάλλευσης Δασών: (Προσημάνσεις -Υλοτομίες-μέτρηση ξυλείας και καυσοξύλων κ.λ.π. Μετατόπιση και διαδικασία μεταφοράς δασικών προϊόντων). στ.Στοιχεία Θηραματοπονίας και Ιχθυοπονίας: (Κυριώτερα θηράματα και ψάρια, εκτροφεία, καταφύγια θηραμάτων και ελεγχόμενες κυνηγετικές περιοχές). ζ.Στοιχεία Υλοχρηστικής: (Δασικές εργασίες, χρησιμοποίηση ξυλείας, καυσοξύλων και γενικά δασικών προϊόντων). η.Δασοτεχνικά Έργα και Εργασίες: (Δασική Οδοποιϊα, χείμαρροι, αναδασώσεις, φυτώρια, βελτιώσεις βοσκοτόπων, θήρα, αλιεία, Εθνικοί Δρυμοί, Αισθητικά δάση και πάρκα, οργάνωση συνεργείων, επίβλεψη, σύνταξη ημερησίων δελτίων ημερομισθίων και επιμετρικών στοιχείων Έργων και Εργασιών). θ.Σωματική αγωγή - Δασικά ατυχήματα. Πρώτες βοήθειες. ι.Δημόσιες Σχέσεις στη Δασοπονία-Δασ. Εφαρμογές. 9.Η φοίτηση στη Σχολή είναι υποχρεωτική. Μαθητής που θα απουσιάσει αδικαιολόγητα για (20) διδακτικές ώρες ή δικαιολογητικά για (40) ώρες διαγράφεται με απόφαση του Υπουργού Γεωργίας, μετά από πρόταση του προϊσταμένου της Σχολής. Σε περίπτωση που διακόψει τη φοίτηση για δικούς του λόγους, εκτός ανωτέρας βίας, μπορεί με απόφαση του Υπουργού Γεωργίας να υποχρεωθεί να επιστρέψει στο Δημόσιο τα έξοδα που κατέβαλε αυτό για τη διατροφή του κ.λ.π. κατά το χρόνο, εκπαίδευσής του. 10.Ως εξεταστέα μαθήματα ορίζονται όλα τα ανωτέρω αναφερόμενα στην παρ. 8 πλην των μαθημάτων των εδαφ. (θ) και (ι). 11.Οι εξετάσεις των εκπαιδευομένων, στα ανωτέρω μαθήματα, θα έχουν πρακτικό κυρίως χαρακτήρα και θα ενεργηθούν εντός του τελευταίου 5/θημέρου της εκπαίδευσής τους από 3/μελή εξεταστική Επιτροπή που θα συγκροτείται με απόφαση του Υπ. Γεωργίας. 12.Κάθε μέλος της ανωτέρω εξεταστικής επιτροπής θα βαθμολογεί σε ίδιο πίνακα τον εξεταζόμενο μαθητή, χωριστά για κάθε μάθημα που εξετάζεται. Ο μέσος αριθμητικός όρος των βαθμών του εξεταζόμενου σε κάθε μάθημα, θα αποτελεί το βαθμό επίδοσής του σ’ αυτό, ο μέσος αριθμητικός όρος των βαθμών επιδόσεώς του στα εξεταστέα μαθήματα, θα αποτελέσουν τον τελικό βαθμό αποφοίτησής του από τη Σχολή. Σελ. 520,08(α) Τεύχος ΙΑ-11-1 Σελ. 52 13.Σε περίπτωση ισοβαθμίας δύο ή περισσοτέρων μαθητών, το προβάδισμα θα έχει εκείνος που έχει μεγαλύτερο βαθμό στα μαθήματα Δασικής Νομοθεσίας και Δασοτεχνικών Έργων και Εργασιών, σε περίπτωση δε ισοβαθμίας και στα μαθήματα αυτά, η προτεραιότητα αποφοίτησης των εξετασθέντων καθορίζεται από την επιτροπή με βάση την ηλικία τους, προτιμωμένου εκείνου που έχει τη μεγαλύτερη ηλικία. 14.Η εξεταστική επιτροπή, μόλις περατωθούν οι εξετάσεις, θα συντάξει πρακτικό αποτελεσμάτων τελικής βαθμολογίας των εξετασθέντων μαθητών, στο οποίο θα καταχωρήσει τον τελικό βαθμό αποφοίτησης και διαγωγής καθενός αποφοίτου. Το ανωτέρω πρακτικό ο προϊστάμενος της Σχολής θα υποβάλει στο Υπουργείο (στις αρμόδιες διευθύνσεις δασών και προσωπικού). 15.Στους αποφοίτους της Σχολής Δασοφυλάκων χορηγείται από τη σχολή πιστοποιητικό σπουδών αποφοιτήριο. 16.Η διοικητική και οικονομική εξυπηρέτηση της Σχολής θα γίνεται με μέριμνα και ευθύνη της Δ/νσης Δασών του νομού. 17.Οι δαπάνες που απαιτούνται για τη διατροφή και διαμονή των εκπαιδευομένων στη Σχολή, αμοιβές διδακτικού προσωπικού, απασχόλησης λοιπού προσωπικού, μίσθωσης οχημάτων κ.λ.π. καθώς και αυτές που αφορούν στα πάσης φύσεως γενικά έξοδα εκπαίδευσης και την προμήθεια των απαραίτητων για τη λειτουργία της σχολής υλικών, θα βαρύνουν τις πιστώσεις του τοπικού Τ.Γ.Κ. και Δασών του νομού, που θα επιχορηγηθεί για το σκοπό αυτό από το Κ.Τ.Γ.Κ. και Δασών. «Οι δαπάνες που απαιτούνται για τη διατροφή και διαμονή των εκπαιδευομένων στη Σχολή ή καταβολή της προαναφερομένης σχετικής αποζημίωσης των 50.000 δρχ. κατά εκπαιδευόμενο, αμοιβές διδακτικού προσωπικού κ.λπ». Η παρ. 17 συμπληρώθηκε ως άνω με το μέσα στα « » εδάφιο από την παρ. 3 της 87608/22-23 Σεπτ. 1988 (ΦΕΚ Β΄ 706) απόφ. Υπ. Γεωργίας, η οποία κυρώθηκε και απόκτησε ισχύ νόμου από τότε που εκδόθηκε με την παρ. 10 άρθρ. 40 Νόμ. 1845/25-26 Απρ. 1989 (ΦΕΚ Α΄ 102), κατωτ. αριθ. 12. 18.Το προσωπικό που κρίνεται απαραίτητο για τη λειτουργία της Σχολής (καθαριότητα, φύλαξη, διατροφή, κ.λ.π.) θα προσληφθεί σύμφωνα με τις ισχύουσες διατάξεις. 17.Ζ.γ.11 Δασικό Προσωπικό 